Ja, man kan med fordel koldhæve dejen. Halver blot mængden af gær og lad dejen hæve et par timer på køkkenbordet efter den er æltet. Sæt den derefter på køl til dagen efter og tag den gerne ud 1-2 timer før bollerne skal formes. Når bollerne skal efterhæve, så kan du med fordel sætte bradepanden i en kold ovn med et fad i bunden, hvor du hælder lidt kogende vand i. Dette giver et lunt og fugtigt miljø, hvor bollerne hæver bedre. Husk at tage bradepanden ud inden du tænder ovnen for at bage bollerne.